เจ้าชายฮารัลท์แห่งเชาม์บวร์ค-ลิพเพอ

เจ้าชายฮารัลท์แห่งเชาม์บวร์ค-ลิพเพอ () ประสูติเมื่อวันที่ 27 มีนาคม พ.ศ. 2491 เป็นพระโอรสพระองค์สุดท้องในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)กับเจ้าหญิงฟีโอโดราแห่งเดนมาร์ก เป็นพระนัดดาในเจ้าชายฮารัลด์แห่งเดนมาร์ก พระราชปนัดดาในสมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับเพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันใน พ.ศ. 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน พ.ศ. 2531 ไม่ทรงมีพระบุตร

แม้ว่าพระองค์จะเป็นสมาชิกพระราชวงศ์แห่งเดนมาร์กผ่านทางพระมารดา แต่ไม่มีสิทธิ์ในการทรงราชย์ แต่ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่

 อ้างอิง 
 "Harald Christian Leopold Gustav Prinz zu Schaumburg-Lippe". The Peerage. Retrieved 18 May 2011.

หมวดหมู่:ราชวงศ์ลิพเพอ